hy ru hy en hy es id hy hy hy hy hy hy hy hy hy hy hy hy hy hy hy hy id hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en hy hy hy hy hy hy hy hy hy hy hy hy hy hy hy hy hy id
ՆԵՐԴՐՈՒՄՆԵՐԻ ԲԱՑԱԿԱՅՈՒԹՅՈՒՆԸ՝ ՏՆՏԵՍՈՒԹՅԱՆ ԱՆԿՄԱՆ ՊԱՏՃԱՌ
Վերջերս ամենուր լսում ենք ներդրումների կրճատման կամ դրանց բացակայության մասին: Ներկայիս տնտեսական պայմաններում ուղղակի անհրաժեշտություն է Հայաստանի Հանրապետության տնտեսությունում մեծածավալ ներդրումների ներգրավումը:
Ներդրումների շարունակական կրճատումները կամ դրանց երակարաժամկետ բացակայությունը կարող է հանգեցնել ռեցեսիայի:
Ուստի կառավարությունը պետք է վարի ճկուն, արդյունավետ և համարձակ ներդրումային քաղաքականություն:
Անհրաժեշտ է ստեղծել բարենպաստ, մրցունակ, գայթակղիչ ներդրումային միջավայր, որոնք խթան կհանդիսանան և՚ ազգային, և՚ օտարերկրյա ներդրումների հետագա աճի համար:
Այնուհետև հետևողականորեն և հաստատակամ քայլերով շարժվենք դեպի նպատակ:
1. Լայն սպառում ունեցող շուկա
2. Էժան և որակյալ աշխատուժ
4. Մեղմ հարկային վարչարարություն
5. Էժան ֆինանսական միջոցներ
6. Բաց սահմաններ, չպատերազմող երկիր
7. Ներքաղաքական կայուն մթնոլորտ
9. Կշռադատված քաղաքական հայտարարություններ
10. Պետական երարաժամկետ ռազմավարական ծրագրերի և տեսլականի առկայություն
11. Պրոֆեսիոնալ, կայացած, կոմպետենտ և օպերատիվ արձագանքող պետական ծառայողներ
12. Օտարերկրյա ներդրումների երաշխիքների մասին օրենսդրություն
13. Կայացած լոգիստիկ համակարգ
Ցանկը դեռ երկար կարելի է թվարկել:
Եթե ուշադրություն դարձնենք թվարկվածներին, կնկատենք, որ ունենք տրամագծորեն հակառակ պատկերը, ինչն էլ էական խոչնդոտ է հանդիսանում ներդրումների ներգրավման կամ աճի համար:
Այսպիսով ներդրումների աճին խանգարում է.
❎Հարկային օրենսգրքի հաճախակի փոփոխությունը, անկանխատեսելիությունը, կարծրությունը, ոչ թե բիզնեսի զարգացմանը համահունչ առաձգականությունը, այլ «Եթե պետությունը չի կարողանում վերահսկել «իր փայը», ուրեմն բիզնեսի հերն էլ անիծած» սկզբունքով առաջնորդվելը. Վառ օրինակ է բեռնափոխադրման, շրջիկ վաճառքի, և այլ բազմաթիվ ոլորտներում վարվող հարկային քաղաքականությունը
❎Իշխանությունների անկայուն վարքագիծը: Այսօր կարող են մի բան հայտարարել, վաղը լրիվ ուրիշ բան, մյուս օրը ընդհանրապես հայտարարել 180 աստիճան հակառակ բան, որից կախված է սպառողների և ներդրողների ռացիոնալ վարքագիծը
❎1994թ-ին ընդունված, վերջին անգամ 2007թ-ին փոփոխության ենթարկված «Օտարերկրյա ներդրումների մասին» ՀՀ օրենքը
❎Բարձր հարկային բեռը, համենայնդեպս ոչ մրցունակ, ոչ շահագրգռող հարկերը
❎Չափազանց բարձր վարկային տոկոսադրույքները
❎Երկրի պատերազմական վիճակում գտնվելը
❎Երկրի սահմանների փակ լինելը
❎Անկանխատեսելի քաղաքական և տնտեսական միջավայրը
❎Չկշռադատված, անհետևողական, հակասական քաղաքական հայտարարությունները
❎Տնտեսության զարգացման ռազմավարության, թիրախավորման բացակայությունը
❎Պետական մարմիններում տիրող բյուրոկրատիան, անգրագետ և մեծամիտ ծառայողները
Հետևանքը պետք է այդպիսին լիներ՝ ներդրումների բացակայություն:
✅«Ներդրումների մասին» նոր օրենքի ընդունում
✅Արտահանմանը միտված տնտեսական քաղաքականության վարում (հարկային համարձակ արտոնությունների սահմանում՝ շահութահարկի դրույքաչափի էական կրճատում, դիվիդենտի հարկի վերացում)
✅Գործարար տուրիզմի զարգացում (Էկոնոմիկայի նախարարության կազմում գտնվող Տուրիզմի պետական կոմիտեի առջև համարձակ և հավակնոտ խնդիրների սահմանում, պետք չէ վախենալ այդ ոլորտում գումար ծախսելուց)
✅Որոշակի ոլորտներում ներդրումներ կատարելու դեպքում շահութահարկի վերադարձի սահմանում
✅Արտադրության լայն տեսակներով զբաղվելու լիցենզավորման համակարգի ներդնում, և այդ գործիքի միջոցով այդ արտադրամասերին մարզերում տեղակայում
✅Որոշակի ընդունելի տոկոսից բարձր բիզնես վարկեր տրամադրող բանկերի շահութահարկի դրույքաչափի էական բարձրացում
✅Հարկային օրենսգրքի ֆունդամենտալ փոփոխություն, պարզեցում, հստակեցում, ըստ ոլորտների հարկառաջադրում, միկրոձեռնարկատիրության համակարգի և շրջանառության հարկի համակարգի հրատապ վերանայում
✅Բիզնեսի զարգացմանը համահունչ հարկային քաղաքականության օպերատիվ արձագանքում
✅Ներքաղաքական դաշտում ատելության և թշնամանքի վերացում, համերաշություն և կարող ուժերի համախմբում
✅Ոչ պրոֆեսիոնալ և ոչ կոմպետենտ պաշտոնյաներին և ծառայողներին աշխատանքից անմիջապես ազատում
✅Ֆիզիկական անձանց (բաժնետերեր, ղեկավարներ, իրական շահառուներ) համբավի տարանջատում կազմակերպությունների գործարար համբավից
✅Ունեցվածքի, կոռուպցիայի և չարաշահումների վերաբերյալ քրեական գործերը հանրայնացնել միայն ու բացառապես դատարանի կողմից օրինական ուժի մեջ մտած վճռի առկայության պայմաններոմ:
• Պոտենցիալ ներդրողների վստահության վերականգնում
• Ազգային կապիտալի արտահոսքի կանխում
• Օտարերկրյա կապիտալի ներհոսք
• Գործազրկության մակարդակի իջեցում մինչև բնական մակարդակ (5 տոկոս)
• Տնտեսական թռիչքաձև աճ
• Աղքատության էական կրճատում:
Ռազմավարական բարեփոխումների ազգային խորհրդի համահիմնադիր՝
Երվանդ Քոչար 17/2, ք, Երևան, ՀՀ
+374 10 58 18 91, +374 91 20 77 96
Like Us On Facebook
© 2019 Արդարություն Կուսակցություն: Բոլոր իրավունքները պաշտպանված են: